Shqipëria thotë se procesi i statusit të Kosovës nuk duhet të tejzgjatet
Gjatë një vizite të kryeministrit të Kosovës në Shqipëri, kryeministri Berisha tha se tejzgjatja nuk do të ishte në të mire të stabilit
Në Shqipëri kryeministri Sali Berisha deklaroi se procesi i bisedimeve për statusin e Kosovës nuk duhet të tejzgjatet pasi kjo nuk do të ishte e mirë për stabilitetin e rajonit. Këto komente zoti i Berisha i bëri në përfundim të takimit me kryeministrin e Kosovës Bajram Kosumi. Ai theksoi se Shqipëria mbështet pavarësinë si një shprehje të vullnetit të popullit të Kosovës. Në të njejtën kohë që në Këshillin e Sigurimit të Kombeve të Bashkuara niste mbledhja për hapjen e bisedimeve për statusin përfundimtar të Kosovës, në Tiranë kryeministri Sali Berisha takohej me homologun e tij nga Prishtina Bajram Kosumi. Një takim i zhvilluar në një moment kyç për të ardhmen e Kosovës dhe kur qëndrimet për këtë cështje tashmë janë përvijuar qartazi në mbështetje të pavarësisë. Kryeministri Berisha përsëriti thirrjen për nevojën e garantimit të standarteve ndërkombëtare për të drejtat e njeriut dhe për pakicat, ndërkohë që konsideroi po kaq të rëndësishëm dialogun mes Prishtinës dhe Beogradit: Kryeministri i Kosovës tha se Kosova synon të jetë një shtet demokratik ku respektohen të drejtat e barabarta të të gjithë qytetarëve: Edhe kryeministri Berisha u shpreh se procesi i përcaktimit të statusit nuk duhet të tejzgjatet: Në fillim të muajit nëntor në Prishtinë do të mblidhen kryeministrat e Shqipërisë, Maqedonisë, Malit të Zi dhe Kosovës. Kryeministri Kosumi deklaroi se uronte që shumë shpejt kësaj nismeje për paqen dhe stabilitetin në rajon t’i bashkangjitej dhe Beogradi.